CELEX: 32021R1324
Language: lt
Date: 2021-08-10 00:00:00
Title: Komisijos įgyvendinimo reglamentas (ES) 2021/1324 2021 m. rugpjūčio 10 d. kuriuo dėl miško dauginamosios medžiagos sėklinės bazės nacionalinių sąrašų pateikimo formos iš dalies keičiamas Reglamentas (EB) Nr. 1597/2002

2021 8 11   
               
               
                  LT
               
               
                  Europos Sąjungos oficialusis leidinys
               
               
                  L 288/19
               
            
         KOMISIJOS ĮGYVENDINIMO REGLAMENTAS (ES) 2021/1324
         2021 m. rugpjūčio 10 d.
         kuriuo dėl miško dauginamosios medžiagos sėklinės bazės nacionalinių sąrašų pateikimo formos iš dalies keičiamas Reglamentas (EB) Nr. 1597/2002
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 1999 m. gruodžio 22 d. Tarybos direktyvą 1999/105/EB dėl prekybos miško dauginamąja medžiaga (1), ypač į jos 10 straipsnio 3 dalį,
         kadangi:
         
                     (1)
                  
                  
                     Komisijos reglamentu (EB) Nr. 1597/2002 (2) nustatyta standartinė forma, kurią valstybės narės turi naudoti pateikdamos Komisijai nacionalinius miško dauginamosios medžiagos sėklinės bazės sąrašus;
                  
               
                     (2)
                  
                  
                     neseniai Komisija sukūrė informacinę sistemą, skirtą tiems nacionaliniams sąrašams pateikti elektroniniu būdu, vadinamą Miškų atkuriamųjų medžiagų informacine sistema (FOREMATIS). FOREMATIS suteikia valstybėms narėms galimybę savo nacionalinius sąrašus skelbti Komisijos interneto svetainėje;
                  
               
                     (3)
                  
                  
                     dėl tos techninės pažangos Reglamente (EB) Nr. 1597/2002 numatytų nacionalinių sąrašų forma turėtų būti pakeista FOREMATIS forma;
                  
               
                     (4)
                  
                  
                     todėl Reglamentas (EB) Nr. 1597/2002 turėtų būti atitinkamai iš dalies pakeistas;
                  
               
                     (5)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Reglamentas (EB) Nr. 1597/2002 iš dalies keičiamas taip:
            
                        1)
                     
                     
                        1 straipsnis pakeičiamas taip:
                        
                           „1 straipsnis
                           Direktyvos 1999/105/EB 10 straipsnio 2 dalyje nurodytą nacionalinį sąrašą kiekviena valstybė narė pateikia per Komisijos miškų dauginamosios medžiagos informacinę sistemą (*1) joje numatyta forma.
                        
                        
                           (*1)  https://ec.europa.eu/forematis/“;"
                        
                     
                  
                        2)
                     
                     
                        priedas išbraukiamas.
                     
                  
         
            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. rugpjūčio 10 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 11, 2000 1 15, p. 17.
         
            (2)  2002 m. rugsėjo 6 d. Komisijos reglamentas (EB) Nr. 1597/2002, nustatantis išsamias Tarybos direktyvos 1999/105/EB nuostatų dėl miškų dauginamosios medžiagos sėklinės bazės nacionalinių sąrašų formos taikymo taisykles (OL L 240, 2002 9 7, p. 34).